**სს “საქართველოს რკინიგზა”**

**დირექტორთა საბჭოს დადგენილება**

 2018 წლის 7 ნოემბერი №18/39

**სატარიფო ცვლილებების შესახებ**

1. ცნობად იქნას მიღებული სს ”საქართველოს რკინიგზის” ფილიალ ”საქართველოს რკინიგზის სატვირთო გადაზიდვების ფილიალის” 2018 წლის 7 ნოემბრის №52400 მოხსენებითი ბარათი.

**2.** საქართველოს სარკინიგზო კოდექსის 64-ე მუხლის შესაბამისად, სს ,,საქართველოს რკინიგზის“ დირექტორთა საბჭოს 2016 წლის 29 ნოემბრის №30/50 დადგენილებით დამტკიცებულ ”სატვირთო გადაზიდვების ტარიფები და დამატებითი საფასურები”-ში შეტანილ იქნას ცვლილებები, კერძოდ:

**ა)** მუხლი V-ის 38-ე, და 39-ე პუნქტებში არსებული ჩანაწერი ”მოქმედების ვადა - 2017 წლის 1 მაისიდან გაგრძელდეს 18 თვის ვადით” შეიცვალოს ჩანაწერით ”2018 წლის 31 დეკემბრის ჩათვლით”.

**ბ)** მუხლ VII.-ის 12-ე პუნქტი ჩამოყალიბდეს ახალი რედაქციით:

„12. კასპიის ბორანის (სადგური ალიატი) და სადგურ გარდაბნის გავლით ბათუმამდე, ფოთამდე (მათ შორის პორტები), გარდა საქართველოს დანიშნულებით მოსული ტვირთისა, 2018 წლის 1 მაისიდან 2018 წლის 31 დეკემბრის ჩათვლით (გამომგზავნი სადგურის შტემპელით), 100 ათასი და მეტი ტონა ტვირთის კოდებით: 1001; 1003; 0713; 1204-1207 საკუთარი (არენდირებული) ვაგონით (ხორბალმზიდი, დახურული) გადაზიდვისას, როდესაც ტვირთის გამომგზავნი ქვეყანა ყაზახეთის რესპუბლიკაა, დადგინდეს მოცულობით ტარიფი გადაზიდვის მთელ მოცულობაზე- 5,94 აშშ დოლარის ოდენობით ერთ ტონა ტვირთზე, უკან დასაბრუნებელი საკუთარი ცარიელი ვაგონის გადაზიდვის ღირებულების ჩათვლით. ამასთან, დადგენილი მოცულობის შესრულებამდე, გადაზიდვის ღირებულება იანგარიშება მუხლი V. 33-ე პუნქტით განსაზღვრული სპეცტარიფით, რომელიც მოცულობის შესრულების შემთხვევაში გადაანგარიშდება მოცულობითი ტარიფით.”

**3.** დადგენილების მე-2 პუნქტის ”ა)” ქვეპუნქტი ძალაში შევიდეს - 2018 წლის 1 ნოემბრიდან და მე-2 პუნქტის მოქმედების ვადა განისაზღვროს - 2018 წლის 31 დეკემბრის ჩათვლით.

**4.** ფილიალმა “ვორლდ ბიზნეს სოლუშენსი”  (ლ.კუკავა) უზრუნველყოს შესაბამისი ცვლილებების შეტანა სატვირთო გადაზიდვების ბილინგის ერთიან ელექტრონულ სისტემაში.

**5.** კონტროლი დადგენილების შესრულებაზე განახორციელოს სს ,,საქართველოს რკინიგზის“ ფილიალ ”საქართველოს რკინიგზის სატვირთო გადაზიდვების ფილიალის” დირექტორის მოადგილემ ფინანსურ დარგში (მ. ტალახაძე).

**დირექტორთა საბჭოს**

**თავმჯდომარის მოვალეობის**

**შემსრულებელი**

 **ი. ტიტვინიძე**